jkorsvik/nowiki_second_scrape_merged huggingface dataset:
Heinrich Wilhelm Olbers

Heinrich Wilhelm Matthäus Olbers (født 11. oktober 1758 i Arbergen ved Bremen, død 2. mars 1840 i Bremen) var en tysk astronom og lege. Han har fått Olbers paradoks oppkalt etter seg, samt asteroiden 1002 Olbersia og kometen 13P/Olbers.


== Liv og virke ==


=== Bakgrunn, studier ===
Olbers ble født i Argergen ved Bremen i Tyskland, og studerte til å bli lege i Göttingen. Mens han var der studerte han også matematikk med Abraham Gotthelf Kästner. I 1779 pleiet han en medstudent og fikk da i ledige stunder tid til å utvikle en ny modell fit å kalkulere kometers omløpsbaner. Metoden åpnet opp for en ny epoke innen behandlingen av dette feltet. Dette var den første tilfredsstillende metoden for kalkulering av kometbaner. 


=== Lege - og astronom ===
Etter at han fullførte studiet i 1780, begynte han en løpebanee innen medisin i Bremen. Om natten brukte han tid på astronomiske observasjoner, og han gjorde toppetasjen i huset sitt om til et observatorium. Han finpusset også sin gamle bragd, den første gode metoden for å beregne banen til en kometer. Hans verk Abhandlung über die leichteste und bequemste Methode die Bahn eines Cometen aus einigen Beobachtungen zu berechnen, som utkom i 1797, handler om dette.
28. mars 1802 oppdaget og navnga Olbers asteroiden Pallas. Fem år senere, 29. mars 1807 oppdaget han en annen asteroide, og ga Carl Friedrich Gauss æren av å navngi denne – Vesta. Siden ordet «asteroide» ikke ennå ble brukt, kalte samtidens litteratur dem for planeter. Olbers la fram en hypotese om at asteroidebeltet, der disse himmellegemene lå, var restene etter en planet som hadde blitt ødelagt, men denne hypotesen er i dag forkastet av mesteparten av det vitenskapelige miljøet.
6. mars 1815 oppdaget Olbers så en periodisk komet som har fått navn etter ham. Det formelle navnet til denne er 13P/Olbers.
Han har fått gitt navn til paradokset om at det blir mørkt om natten - Olbers' paradoks.


== Referanser ==


== Eksterne lenker ==
Olbers, Heinrich Wilhelm Matthäus i Nordisk familjebok (2. utgave, 1914)
VBulletin

vBulletin er et forumsystem/diskusjonsforum basert på PHP, som bruker MySQL, vBulletin er laget av selskapet Jelsoft Enterprises. vBulletin er ikke gratis som mange andre forumsystemer. Systemet ble opprettet i 2000 av James Limm og John Percival.


== Ulike diskusjonsforum-systemer ==


== Eksterne lenker ==
(en) Offisielt nettsted
Tysklands innenriksdepartement

Tysklands innenriksdepartement (tysk: Bundesministerium des Inneren, für Bau und Heimat, BMI) er et departement i Tysklands føderale regjering. Departementet har hovedkontor i Berlin, og en rekke tjenestesteder over hele Tyskland. Departementet har 60 000 ansatte, inkludert 40 000 i det nasjonale politiet. 


== Historie ==
Departementet har sine historiske røtter fra 1867 i Det nordtyske forbund. Det ble opprettet som en føderal etat under navnet Reichsamt des Inneren i 1879. På grunn av Tysklands føderale struktur var det da ikke et departement; derimot hadde delstatene sine egne innenriksdepartementer. Etaten ble ledet av en føderal statssekretær. Da Tyskland ble republikk i 1919 ble etaten gitt status som føderalt departement, under navnet Reichsministerium des Inneren. Navnet ble endret til Bundesministerium des Inneren i 1949.


== Oppgaver ==
Innenriksdepartementet omfatter (per 2018) 19 etater og avdelinger (tysk: Behörden og Einrichtungen), med til sammen 60 000 ansatte, hvorav 40 000 i det nasjonale politiet (Bundespolizei). Departementet har ansvar for indre sikkerhet og beskyttelse av den forfatningsmessige orden, katastrofevern og terrorbekjempelse, flyktninger og fordrevne, administrative spørsmål, samt sport.Departementet er vertskap for den permanente innenriksministerkonferansen, som består av alle delstatenes innenriksministre.


== Etater ==
Blant etatene er Bundeszentrale für politische Bildung, Statistisches Bundesamt, Bundesamt für Verfassungsschutz og Bundespolizei.


== Beauftragter ==
Beauftragter eller hunkjønn Beauftragte er en særskilt stillingsbetegnelse i tysk forvaltning. Direkte oversatt betyr ordet oppdragstaker (av Auftrag som betyr oppdrag). Som stillingsbetegnelse brukes det om tjenestemenn som oppnevnes av forbundskansleren eller et departement, og som har en selvstendig stilling. De skal etter regelverket (Gemeinsamen Geschäftsordnung der Bundesministerien) tas med på råd i saker relevante for dem, på et tidlig tidspunkt. En Beauftragter er ikke underlagt departementets instruksjonsmyndighet.Innenriksdepartementet fører listen over de aktuelle stillingene og det finnes (per 2018) 36 slike stillinger på nasjonalt plan. Tjenestemennene kan ha ulike titler som Beauftragter, Bundes­beauftragter eller Koordinator.Felix Klein ble i 2018 oppnevnt som Beauftragter i innenriksdepartementet for antisemittiske spørsmål (Sonderbeauftragter für Beziehungen zu jüdischen Organisationen und Antisemitismusfragen). Han hadde siden 2014 hatt en tilsvarende stilling i utenriksdepartementet.


== Se også ==
Liste over Tysklands innenriksministre


== Referanser ==


== Eksterne lenker ==
(de) Offisielt nettsted 
(en) Bundesministerium des Innern – kategori av bilder, video eller lyd på Commons 
Nummerert liste-element
Sarkom (band)

Sarkom er et norsk black metal-band som ble dannet i 2002 i Lørenskog.
Bandet ble startet av Unsgaard, Eirik Renton og Tjalve. De spilte før det i deres tidligere black metal-band Ritual som laget en demo og hadde en konsert i 2001.


== Diskografi ==
Demo 2004 (Demo, 2004)
Aggravation of Mind (Studioalbum, 2005)
Bestial Supremacy (Studioalbum, 2008)
To Ruin something that was never ment to be (7" vinyl, 2009)
Exit Terra (7" vinyl, 2010)
Maatte Blodet Flomme/ Disintegrate (Split 7" w/Urgehal)
Doomsday Elite (Album, 2013)
Seen Trough the Eyes of a Pedophile Priest (7" vinyl, 2016)
Anti-Cosmic Art (Album, 2016)


== Medlemmer ==
Unsgaard – Vokal
Sgt. V. – Bass
Defest - Drums
Galaaen - Guitar
Somby - Guitar


=== Sesongmedlemmer/eksmedlemmer ===
André Kvebek – Gitar
Andrè Forsmo – Bass
Folkedal – Trommer
Tor Stavenes – bass
Renton – Trommer
Sagstad – Gitar
Strönen – Gitar


== Eksterne lenker ==
(en) Sarkom (band) på Discogs 
(en) Sarkom (band) på Encyclopaedia Metallum 
(en) Bandets Sarkom på MySpace
Kristina Koznick

Kristina Koznick (født 24. november 1975 i Apple Valley, Minnesota) er en tidligere amerikansk alpinist.


== Karriere ==
I løpet av karrieren vant Koznick seks renn i verdenscupen, totalt 20 pallplasseringer (alle i slalåm). To ganger endte hun på andreplass i sammendraget i slalåmcupen (1997-98 og 2001-02), og hennes beste plassering i totalsammendraget var en åttendeplass.
Selv om hun i mange år tilhørte verdenseliten i slalåm, lyktes hun aldri i VM eller OL. Hennes beste plassering fra internasjonale mesterskap er en åttendeplass fra VM 2001 i St. Anton am Arlberg. Koznick deltok i tre OL (1998–2006), og avsluttet den internasjonale karrieren etter OL i Torino.


== Resultater i verdenscupen i alpint ==


=== Enkeltseire ===


=== Sammenlagtplasseringer ===


== Referanser ==


== Eksterne lenker ==
(en) Kristina Koznick – Olympedia 
(en) Kristina Koznick – Sports-Reference (OL-resultater – arkivert) 
(en) Kristina Koznick – FIS (alpint) 
(en) Kristina Koznick – ski-db.com 
Kristina Koznicks hjemmeside
Simple Machines Forum

Simple Machines Forum også kalt SMF (forkortelsen) er et forumsystem basert på programmeringsspråk teknologien PHP og databasesystemet MySQL. SMF holdes i stand av Simple Machines development team.
SMF ble startet av en av YaBB-utviklerne, han mente at man godt skulle klare å lage noe mer avansert enn Yabb. Det ble fort popularitet blant det nye forumsystemet, og fort begynte det å komme brukere for å laste ned systemet.


== Ulike diskusjonsforum-systemer ==


== Referanser ==


== Eksterne lenker ==
(en) Offisielt nettsted 
(en) Simple Machines Forum – kategori av bilder, video eller lyd på Commons
Jan Heřmánek

Jan Heřmánek (født 28. mai 1907, død 13. mai 1978 i Praha) var en tsjekkoslovakisk bokser som deltok i de olympiske leker 1928 i Amsterdam.
Heřmánek vant en olympisk sølvmedalje i boksing under OL 1928 i Amsterdam. Han kom på andreplass i mellomvekt (72,6 kg), han tapte finalen til Piero Toscani fra Italia. Det var 17 boksere fra 17 nasjoner som stilte i den tredje tyngste vektklassen som ble avviklet i perioden 7. til 11. august 1928.


== OL-medaljer ==
1928  Amsterdam -  Sølv i  boksing, mellomvekt


== Referanser ==


== Eksterne lenker ==
(en) Jan Heřmánek – Olympedia 
(en) Jan Heřmánek – Sports-Reference (OL-resultater – arkivert) 
(en) Jan Heřmánek – databaseOlympics.com (arkivert) 
(cz) Jan Heřmánek – Tsjekkias olympiske komité 
(en) Jan Heřmánek – BoxRec
Manhattan (Kansas)

Manhattan er en by i fylkene Pottawatomie og Riley. Byen ligger i den nordøstre delen av staten Kansas, hvor elvene Big Blue og Kansas møtes. Byen er fylkessete for Riley County. Ifølge folketellingen 2007s estimat er befolkningen i byen 51.707 personer. Dette gjør den til den 8. største byen i Kansas.


== Referanser ==
Gerard de Vries Lentsch

Gerardus «Gerard» de Vries Lentsch (født 23. november 1883, død 9. juli 1973) var en nederlandsk seiler som deltok i de olympiske leker 1928 i Amsterdam.
Vries Lentsch vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-metersklassen bak den franske båten «l'Aile VI». Mannskapet på «Hollandia» var, Gerard de Vries Lentsch, Maarten de Wit, Lambertus Doedes, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-meter klassen


== Eksterne lenker ==
(en) Gerard de Vries Lentsch – Olympedia 
(en) Gerard de Vries Lentsch – Sports-Reference (OL-resultater – arkivert)
Undervisningssykehjem

Undervisningssykehjem var en betegnelse for sykehjem som hadde ansvar for fagutvikling og klinisk forskning knyttet til metoder for å bedre pleien, omsorgen og behandlingen av pasienter og øke opplevelsen av livskvalitet, trygghet og verdighet blant eldre mennesker. Et undervisningssykehjem skilte seg fra et ordinært sykehjem ved at det innehar en egen forsknings- og fagutviklingsavdeling (Fou-avdeling). Ideen bak Undervisningssykehjemsprosjektet ble første gang konkretisert gjennom Nasjonalt geriatriprogram i 1996.
Prosjektet Undervisningssykehjem ble utvidet til å omfatte ikke bare sykehjem, men også hjemmetjenester, og byttet navn til Utviklingssenter for sykehjem og hjemmetjenester i 2011.


== Hovedmål ==
Hovedmålene til undervisningssykehjemmene var:

Heve og sikre kvalitet og kompetanse til pasienter på sykehjem
Løfte geriatrisk omsorgsarbeid opp på et høyt faglig nivå som et bidrag til å heve omsorgsarbeidets faglige prestisje og bedre rekrutteringen
Etablere et miljø på sykehjem som stimulerer til fagutvikling og forskning på spørsmål knyttet til pleie og behandling av pasienter i sykehjem
Utvikle gode læringsmiljøer for studenter/ elever som tar helsefaglige grunn- og videreutdanninger, samt for elever i videregående skoleUndervisningssykehjemmene tjente som modeller for andre sykehjem i regionen og bidro til spredning av kunnskap og faglige ferdigheter. Undervisningssykehjemmene kunne vise til gode resultater med blant annet en klar bedring i rekrutteringen av kompetent personale, herunder sykehjemsleger.


== Historie ==
Det første undervisningssykehjemsprosjektet var knyttet til universitetsbyene i Norge: Oslo, Bergen, Trondheim og Tromsø. Her var fire sykehjem valgt ut som nasjonale pilotprosjekter. Det ble opprettet følgende undervisningssykehjem:

Tåsenhjemmet i Oslo
Fyllingsdalen sykehjem (skiftet navnet til Løvåsen sykehjem i 2006) i Bergen
Søbstad sykehjem i Trondheim
Kroken sykehjem i TromsøI tillegg ble et sykehjem i Karasjok valgt fordi det var ønskelig med et spesielt fokus på helsemessige aspekter i den samiske befolkningen. I 2004 ble disse undervisningssykehjemmene permanente.
Maarten de Wit

Maarten de Wit (født 30. mai 1883 i Wormerveer, død 30. mars 1955 i Zaandam) var en nederlandsk seiler som deltok i de olympiske leker 1928 i Amsterdam.
De Wit vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-metersklassen bak den franske båten «l'Aile VI». Mannskapet på 
«Hollandia» var, Gerard de Vries Lentsch, Maarten de Wit, Lambertus Doedes, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-meter klassen


== Eksterne lenker ==
(en) Maarten de Wit – Olympedia 
(en) Maarten de Wit – Sports-Reference (OL-resultater – arkivert)
Lambertus Doedes

Lambertus Doedes (født 4. juli 1878 i Zutphen, død 17. mai 1955 i Haag) var en nederlandsk seiler som deltok i de olympiske leker 1928 i Amsterdam.
Doedes vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-metersklassen bak den franske båten «l'Aile VI». Mannskapet på 
«Hollandia» var, Gerard de Vries Lentsch, Maarten de Wit, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-metersklassen


== Eksterne lenker ==
(en) Lambertus Doedes – Olympedia 
(en) Lambertus Doedes – Sports-Reference (OL-resultater – arkivert)
Hendrik Kersken

Hendrik Kersken (født 6. januar 1880 i Bergen op Zoom, død 3. desember 1967 i Harlingen) var en nederlandsk seiler som deltok i de olympiske leker 1928 i Amsterdam.
Kersken vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-meter klassen bak den franske båten «l'Aile VI». Mannskapet på 
«Hollandia» var, Gerard de Vries Lentsch, Maarten de Wit, Lambertus Doedes, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-meter klassen


== Eksterne lenker ==
(en) Hendrik Kersken – Olympedia 
(en) Hendrik Kersken – Sports-Reference (OL-resultater – arkivert)
Kantega

Kantega er et 100% ansatteid norsk IT-selskap som ble etablert i 2003 da de ansatte overtok virksomheten i den norske delen av det svenske Mogul-konsernet. Digital-ID selskapet Signicat ble etablert som et spin-off fra Kantega i 2007, og var majoritetseid av de daværende Kantega-aksjonærene. I 2018 ble et nytt spin-off selskap etablert, Kantega SSO. 
Kantega har kontorer i Oslo, Trondheim og Bergen. Selskapet er kjent for sin satsing på arbeidsmiljø. Kantega ble kåret til Norges mest familievennlige bedrift i 2008 av Norske Kvinners Sanitetsforening. 
Bedriften også kåret til en av Europas 100 beste arbeidsplasser av Financial Times i 2007, 2008 og 2010.Kantega var en pioner på utvikling av sikre portaler basert på tjenesteorientert arkitektur. Selskapet leverer konsulenttjenester og IT-løsninger til store virksomheter i Skandinavia. Selskapet lagde blant annet den sikre integrasjonsarkitekturen for statens innbyggerportal MinSide og for pensjonsportalen Norsk Pensjon.Kantega var en pioner innen eID i Norden, og jobbet siden tidlig på 2000-tallet med å integrere PKI-løsninger (blant annet BankID og BuyPass) med portaler og nettbanker til norske virksomheter. Det første multi-ID-produktet var Kantega Secure Core.I 2005 videreutviklet Kantega tilbudet innen digital ID, og etablerte den første SaaS-tjenesten som tilbød elektronisk signatur og sikker innlogging med ulike typer  eID i nettskyen. Kantega organiserte satsingen som et datterselskap under navnet Kantega Secure Identity. Dette selskapet tilbød elektronisk signatur og sikker innlogging som nettbaserte tjenester.Etter at Kantega Secure Identity hadde blitt den første leverandøren av sikkerhetsportaltjenester som dekket alle digitale ID-løsninger i Norden, ble selskapet i 2007 skilt ut som selvstendig spin-off-selskap under navnet Signicat. I 2008 gikk investeringsselskapet Viking Venture inn på eiersiden i spin-off-selskapet Signicat med 10 millioner kroner , og i 2019 ble Signicat solgt til Nordic Capital og Viking Venture.  Kantega deltar i flere internasjonale standardiseringsinitiativ. Selskapet er eneste medlem av SOA-standardiseringsorganisasjonen WS-I (siden 2002), og i 2005 ble Kantega den første norske medlemsbedriften i Liberty Alliance.Kantegas suksess som ansatteid bedrift medvirket til at SV løftet fram ansatteierskap som en valgkampsak i 2009-valget. Etter valget ble det tatt inn et punkt i regjeringserklæringen til den tredje Stoltenberg-regjeringen om at «Regjeringen vil bidra til økt eierskap basert på samvirke og bedrifter eiet av de ansatte.»


== Referanser ==


== Eksterne lenker ==
Offisielt nettsted 
(en) Kantega AS – kategori av bilder, video eller lyd på Commons 
Kantega AS
Signicat AS
Johannes van Hoolwerff

Johannes Cornelis van Hoolwerff (født 13. april 1878 i Hoorn, død 2. august 1962 i Heemstede) var en nederlandsk seiler som deltok i de olympiske leker 1928 i Amsterdam.
Kersken vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-metersklassen bak den franske båten «l'Aile VI». Mannskapet på 
«Hollandia» var, Gerard de Vries Lentsch, Maarten de Wit, Lambertus Doedes, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-meter klassen


== Eksterne lenker ==
(en) Johannes van Hoolwerff – Olympedia 
(en) Johannes van Hoolwerff – Sports-Reference (OL-resultater – arkivert)
Cornelis van Staveren

Cornelis van Staveren (født 14. juni 1889 i Leimuiden, død 10. april  1982 i Oude Wetering) var en nederlandsk seiler som deltok i de olympiske leker 1928 i Amsterdam.
Van Staveren vant en olympisk sølvmedalje i seiling under sommer-OL 1928 i Amsterdam. Han var med på den nederlandske båten «Hollandia» som kom på andreplass i 8-metersklassen bak den franske båten «l'Aile VI». Mannskapet på «Hollandia» var, Gerard de Vries Lentsch, Maarten de Wit, Lambertus Doedes, Hendrik Kersken, Johannes van Hoolwerff og Cornelis van Staveren. Seilasene ble gjennomført på Zuiderzee i perioden 2. til 9. august 1928.


== OL-medaljer ==
1928  Amsterdam -  Sølv i seiling, 8-meter klassen


== Eksterne lenker ==
(en) Cornelis van Staveren – Olympedia 
(en) Cornelis van Staveren – Sports-Reference (OL-resultater – arkivert)
Käthe Grasegger

Käthe Grasegger-Deuschl (født 19. juni 1917 i Garmisch-Partenkirchen, død 28. august 2001) var en tysk alpinist.
I 1930-årene var hun etter Christl Cranz den dominerende kvinnelige alpinisten. Med totalt sju VM-medaljer regnes hun fremdeles som en av tidenes mestvinnende utøvere. Hun fikk sitt gjennombrudd i verdenseliten i 1935, da hun tok to bronsemedaljer i verdensmesterskapet i sveitsiske Mürren (slalåm og kombinasjonen). I utforløpet kom hun på femteplass.
Året etter ble OL 1936 i Garmisch-Partenkirchen det store høydepunktet. På hjemmebane tok hun sølv i kombinasjonsøvelsen, bare slått av Cranz. Med nest beste slalåmtid lyktes det henne å henvise norske Laila Schou Nilsen, som ledet etter utforløpet, til bronseplassen.
I de påfølgende året befestet hun sin plass i verdenstoppen. Under VM 1937 i Chamonix tok hun medalje i alle de tre disiplinene. Ytterligere to medaljer ble det i VM 1938. Til tross for de mange medaljene, lyktes det henne aldri å vinne noen internasjonal tittel.


== Referanser ==


== Eksterne lenker ==
(en) Käthe Grasegger – Olympedia 
(en) Käthe Grasegger – Sports-Reference (OL-resultater – arkivert) 
(en) Käthe Grasegger – databaseOlympics.com (arkivert) 
(en) Käthe Grasegger – FIS (alpint) 
(en) Käthe Grasegger – ski-db.com 
Profil på www.databaseolympics.com
Vest-Finnmark reinbeiteområde

Vest-Finnmark reinbeiteområde er en del av reindriftsforvaltningen i Norge. Reinbeiteområdet har et totalareal på 24 400 km², og omfatter den vestre delen av Finnmark og den nordligste delen av Troms fylke. Kommunegrensa mellom Karasjok og Kautokeino er skillet mellom Øst- og Vest-Finnmark reinbeiteområde.
Reinbeiteområdet er delt inn i 29 reinbeitedistrikt. Reinbeiteområdet ledes av et områdestyre med medlemmer oppnevnt av Fylkestinget og Sametinget.
Rundt halvparten av distriktene innenfor Vest-Finnmark reinbeiteområde har sommerbeite i Troms fylke. De bruker fellesbeitene i Kautokeino om våren, sommeren og høsten.
Vest-Finnmark reinbeiteområde grenser til Øst-Finnmark reinbeiteområde og Troms reinbeiteområde. 


== Eksterne lenker ==
Reindriftsforvaltningen i Norge - om reinbeiteområdenee
Lyngværfjorden

Lyngværfjorden er namnet på to fjorder i Norge:

Lyngværfjorden (Rødøy) – en fjord i Rødøy kommune i Nordland.
Lyngværfjorden (Sømna) – en fjord i Sømna kommune i Nordland.
Peter R. Orszag

Peter Richard Orszag (født 16. desember 1968 i USA) er en amerikansk økonom. Han har ledet Den amerikanske kongressens budsjettkontor (CBO) siden 18. januar 2007. Den 25. november 2008 bekjentgjorde Barack Obama at Orszag var hans kandidat til påtroppende direktør for regjeringsorganet Office of Management and Budget. 


== Referanser ==


== Eksterne lenker ==
Offisielt nettsted 
(en) Peter R. Orszag – kategori av bilder, video eller lyd på Commons 
Orszags biografi på CBOs webside
Hagefjorden (Tvedestrand)

Hagefjorden er en fjord (egentlig et sund) i Tvedestrand kommune i Aust-Agder, og ligger mellom Borøya og Sandøya. Hagefjorden har innløp mellom Borøykilen og Hauketangen på Sandøya og går noe tre kilometer nordøstover og munner ut i Sandøyfjorden. Den er cirka 200 meter bred og 45 meter dyp, og har fartsgrense på 5 knop. Den er en del av den indre leia mellom Arendal og Lyngør.
Fjorden har gitt navn til Hagefjordbrygga på Borøya, som er skysskai for reisende til Sandøya og skjærgården rundt. Hagefjordbrygga har bussforbindelse til Tvedestrand og Risør.


== Referanser ==
Jim Messina

Jim Messina (født 1969 i Denver, Colorado) er en amerikansk politisk rådgiver. 
Messina har en bachelorgrad i journalistikk fra University of Montana i 1993. Han ble første gang engasjert som rådgiver av Max Baucus i 1995. I 2008 var han stabssjef for senator Barack Obamas presidentvalgkampanje. Han var personellsjef for Barack Obamas overgangsteam før tiltredelsen som president i januar 2009. Han ledet også kampanjen for Obamas gjenvalg fra 2012. For innsatsen ble han hedret med en pris for «beste internasjonale strateg».I 2013 ble han engasjert som konsulent for Det britiske konservative partiet og bidro til å sikre valgseieren i parlamentsvalget 2015.I 2016 ble han engasjert av Italias statsminister Matteo Renzi som kampanjerådgiver foran folkeavstemningen om endringer i Italias grunnlov 2016. Kampanjen førte ikke fram, men Messina fikk likevel rikelig betalt.I 2016 ble han også engasjert av Spanias statsminister Mariano Rajoy og bidra til et godt valgresultat ved parlamentsvalget 26. juni 2016.I 2017 bisto han Theresa May foran parlamentsvalget.


== Referanser ==
Eikelandsfjorden

Eikelandsfjorden er navnet på to fjorder i Norge: 

Eikelandsfjorden (Fusa) – en fjord i Fusa kommune i Hordaland.
Eikelandsfjorden (Arendal) – en fjord i Arendal kommune i Aust-Agder.